 

**בבית הדין הצבאי לערעורים**

בפני:

|  |  |  |
| --- | --- | --- |
| **אלופה אורלי מרקמן** | **-** |  הנשיאה  |
| **תא"ל נועה זומר****אל"ם מאיה גולדשמידט** | **-** **-**  |  המשנה לנשיאה שופטת |

בעניין:

**ח/\*\*\*\*\*\*\* טור' א' א' –** המערער (ע"י ב"כ, עו"ד רוני קרדונר)

**נ ג ד**

**התובע הצבאי הראשי –** המשיב (ע"י ב"כ, סגן עמית בן שלום)

ערעור על פסק דין של בית הדין הצבאי המחוזי במחוז שיפוטי המטכ"ל שניתן בתיק מטכ"ל (מחוזי) 201/24 (רס"ן (מיל') עמית יריב) ביום 13.6.2024. ערעור ההגנה (חומרת העונש) התקבל.

**פ ס ק – ד י ן**

1. ביום 13 ביוני 2024 הורשע המערער, לפי הודאתו, בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין היעדרות בת 604 ימים מיחידת מיטב. בית הדין הצבאי המחוזי מצא לקבל הסדר טיעון שאליו הגיעו הצדדים, אשר נסמך בין היתר על שיקולים ראייתיים ועל נסיבותיו האישיות של המערער, והשית עליו 70 ימי מאסר בפועל, לצד מאסר מותנה בן 60 ימים למשך שנתיים.
2. ביום 19 ביוני 2024 הומלץ למערער, ע"י פסיכיאטר צבאי, פרופיל פוסל שירות. בחוות הדעת הפסיכיאטרית נזכרו נתונים נוספים, המעלים לדעת ההגנה ספק בשאלת כשירותו של המערער לגיוס, לכתחילה. בנסיבות אלה, הגיעו הצדדים להסכמה על הפחתת עונשו של המערער, באופן הצפוי להביא לסיום המאסר כבר בסוף השבוע הקרוב.
3. על רקע זה הוגש הערעור, בהסכמת התביעה. הצדדים ביקשו ליתן פסק דין ללא דיון ושלא בנוכחותם.
4. בנסיבות המתוארות, מצאנו לכבד את הסכמת הצדדים. הערעור על חומרת העונש מתקבל. על המערער לרצות **60 ימי מאסר בפועל, שמניינם מיום מעצרו**. אין שינוי ברכיב המאסר המותנה.

ניתן בלשכה היום, י"ד בסיון התשפ"ד, 20 ביוני 2024, ויועבר לצדדים על ידי מזכירות בית הדין.

 **\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

 **הנשיאה המשנה לנשיאה שופטת**

**חתימת המגיה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ העתק נאמן למקור**

 **סרן כפיר לב**

**תאריך: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ קצין בית הדין**